ddrg/super_eurlex huggingface dataset:
Neuvoston direktiivi 79/343/Euratom, annettu 27 päivänä maaliskuuta 1979, tarkistettujen perusnormien vahvistamisesta väestön ja työntekijöiden suojelemiseksi ionisoivan säteilyn aiheuttamilta vaaroilta annetun direktiivin 79/579/Euratom muuttamisesta



Virallinen lehti nro L 083 , 03/04/1979 s. 0018 - 0018

Suomenk. erityispainos Alue 15 Nide 2 s. 0160

Kreikank. erityispainos: Luku 05 Nide 3 s. 0164

Ruotsink. erityispainos Alue 15 Nide 2 s. 0160



NEUVOSTON DIREKTIIVI, annettu 27 päivänä maaliskuuta 1979, tarkistettujen perusnormien vahvistamisesta väestön ja työntekijöiden suojelemiseksi ionisoivan säteilyn aiheuttamilta vaaroilta annetun direktiivin 79/579/Euratom muuttamisesta (79/343/Euratom) EUROOPAN YHTEISÖJEN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 31 ja 32 artiklan, ottaa huomioon komission ehdotuksen, jonka se on tehnyt saatuaan lausunnon asiantuntijaryhmältä, jonka tieteellis-tekninen komitea on nimennyt jäsenvaltioiden tieteellisten asiantuntijoiden keskuudesta, ottaa huomioon edustajakokouksen lausunnon(1), ottaa huomioon talous- ja sosiaalikomitean lausunnon(2), sekä katsoo, että Euroopan atomienergiayhteisön perustamissopimuksessa määrätään, että perusnormit työntekijöiden ja väestön terveyden suojelemiseksi ionisoivan säteilyn aiheuttamilta vaaroilta, sellaisena kuin ne määritellään erityisesti perustamissopimuksen 30 artiklassa, on vahvistettava sen mahdollistamiseksi, että kaikki jäsenvaltiot voivat 33 artiklan mukaisesti laatia aiheellisia lakeja, asetuksia ja hallinnollisia määräyksiä perusnormien noudattamisen varmistamiseksi, neuvosto on 1 päivänä kesäkuuta 1976 antanut direktiivin 76/579/Euratom, jossa vahvistetaan mainitut perusnormit(3), kansainvälinen säteilysuojelutoimikunta (ICRP), jonka suositukset muodostavat tärkeän tieteellisen taustan Euratomin perusnormeille, on muuttanut viimeisissä suosituksissaan, erityisesti julkaisussa N:o 26, joitakin säteilysuojelua koskevia tieteellisiä peruskäsitteitä, säteilysuojelua koskevan tieteellisen tietämyksen kehityksen perusteella ja sen seikan perusteella, että kansallisten lainsäädäntöjen, joiden tarkoituksena on taata työntekijöiden ja väestön terveyden mahdollisimman tehokas suojelu tällä alalla, olisi aina otettava huomioon viimeisin tieteellinen kehitys, säteilysuojelua koskevat lait, asetukset ja hallinnolliset määräykset olisi mukautettava mahdollisimman pian, ja sen vuoksi olisi pidennettävä direktiiviin 76/579/Euratom 40 artiklan 1 kohdassa vahvistettua määräaikaa kahdesta neljään vuoteen, ON ANTANUT TÄMÄN DIREKTIIVIN: 1 artikla Korvataan direktiivin 76/579/Euratom 40 artiklan 1 kohta seuraavasti: "1. Jäsenvaltioiden on toteutettava tämän direktiivin noudattamisen edellyttämät toimenpiteet neljän vuoden kuluessa sen tiedoksiantamisesta." 2 artikla Tämä direktiivi on osoitettu kaikille jäsenvaltioille. Tehty Brysselissä 27 päivänä maaliskuuta 1979. Neuvoston puolesta Puheenjohtaja A. GIRAUD (1) EYVL N:o C 6, 8.1.1979, s. 84 (2) Lausunto on annettu 12 ja 13 päivänä heinäkuuta 1978. (3) EYVL N:o L 187, 12.7.1976, s. 1
Neuvoston direktiivi 79/268/ETY, annettu 5 päivänä maaliskuuta 1979, puhdasrotuisista jalostusnaudoista annetun direktiivin 77/504/ETY muuttamisesta



Virallinen lehti nro L 062 , 13/03/1979 s. 0005 - 0005

Suomenk. erityispainos Alue 3 Nide 10 s. 0199

Kreikank. erityispainos: Luku 03 Nide 24 s. 0257

Ruotsink. erityispainos Alue 3 Nide 10 s. 0199

Espanjank. erityispainos: Luku 03 Nide 16 s. 0048

Portugalink. erityispainos: Luku 03 Nide 16 s. 0048



NEUVOSTON DIREKTIIVI, annettu 5 päivänä maaliskuuta 1979, puhdasrotuisista jalostusnaudoista annetun direktiivin 77/504/ETY muuttamisesta (79/268/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ja erityisesti sen 43 ja 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että puhdasrotuisista jalostusnaudoista 25 päivänä heinäkuuta 1977 annetussa neuvoston direktiivissä 77/504/ETY(4) säädetään edellytyksistä yhteisön sisäisen kaupan asteittaiselle vapautumiselle tällä alalla, ennen kuin tätä asiaa koskevat yhteisön säännöt tulevat voimaan, mainitun direktiivin 7 artiklan mukainen yleinen periaate on, ettei jäsenvaltioiden ulkopuolelta tapahtuvaa tuontia saa koskea suosivammat edellytykset kuin yhteisön sisäisessä kaupassa sovellettavat edellytykset, ja jäsenvaltioiden välistä kauppaa koskevia yhteisön sääntöjä ei vielä ole täysin vahvistettu, erityisesti kantakirjaan merkitsemisen edellytysten osalta; niitä ei aseteta ennen kuin on annettu lukuisia, erityisesti edellä mainitun direktiivin 6 artiklassa edellytettyjä täytäntöönpanosäädöksiä; sen vuoksi tämän direktiivin 7 artiklan soveltamista varten on annettava määräykset siitä, kuinka ja milloin yhteisön sisäiset toimenpiteet otetaan käyttöön, ON ANTANUT TÄMÄN DIREKTIIVIN: 1 artikla Korvataan direktiivin 77/504/ETY 9 artikla seuraavasti: "9 artikla Jäsenvaltioiden on saatettava voimaan lait, asetukset ja hallinnolliset määräykset, joita edellytetään: a) tämän direktiivin noudattamiseksi, lukuun ottamatta 7 artiklaa, tammikuun 1 päivään 1979 mennessä; b) kunkin 7 artiklan kohdan noudattamiseksi, niinä päivämäärinä, joina niiden on noudatettava vastaavia yhteisön sisäistä kauppaa varten annettuja säännöksiä, ja etenkin myöhemmin tehtäviä päätöksiä 6 artiklan täytäntöönpanosta. Niiden on ilmoitettava tästä komissiolle viipymättä." 2 artikla Tämä direktiivi on osoitettu kaikille jäsenvaltioille. Tehty Brysselissä 5 päivänä maaliskuuta 1979. Neuvoston puolesta Puheenjohtaja P. MEHAIGNERIE (1) EYVL N:o C 9, 11.1.1979, s. 4 (2) Lausunto on lähetetty 16 päivänä helmikuuta 1979. (3) Lausunto on lähetetty 21 ja 22 päivänä helmikuuta 1979. (4) EYVL N:o L 206, 12.8.1977, s. 8
Neuvoston direktiivi 79/661/ETY, annettu 24 päivänä heinäkuuta 1979, kosmeettisia valmisteita koskevan jäsenvaltioiden lainsäädännön lähentämisestä annetun direktiivin 76/768/ETY muuttamisesta



Virallinen lehti nro L 192 , 31/07/1979 s. 0035 - 0035

Kreikank. erityispainos: Luku 13 Nide 8 s. 0179

Espanjank. erityispainos: Luku 15 Nide 2 s. 0145

Portugalink. erityispainos: Luku 15 Nide 2 s. 0145

Suomenk. erityispainos Alue 13 Nide 10 s. 0040

Ruotsink. erityispainos Alue 13 Nide 10 s. 0040



NEUVOSTON DIREKTIIVI, annettu 24 päivänä heinäkuuta 1979, kosmeettisia valmisteita koskevan jäsenvaltioiden lainsäädännön lähentämisestä annetun direktiivin 76/768/ETY muuttamisesta (79/661/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen, sekä katsoo, että kosmeettisia valmisteita koskevan jäsenvaltioiden lainsäädännön lähentämisestä 27 päivänä heinäkuuta 1976 annetun neuvoston direktiivin 76/768/ETY(1) 5 artiklassa säädetään, että direktiivin tiedoksi antamisesta alkavan kolmen vuoden määräajan päätyttyä, liitteessä IV luetellut aineet ja väriaineet tulee joko pysyvästi sallia, pysyvästi kieltää, sisällyttää liitteeseen IV toiseksi kolmivuotiskaudeksi tai poistaa kaikista liitteistä, ja ottaen huomioon ratkaistavien ongelmien monimutkaisuus, tätä määräaikaa ei voida noudattaa ja sitä on näin ollen pidennettävä, ON ANTANUT TÄMÄN DIREKTIIVIN: 1 artikla Muutetaan direktiiviä 76/768/ETY seuraavasti: 1. Korvataan ilmaisu "Kolmen vuoden ajan tämän direktiivin tiedoksi antamisesta" 5 artiklan ensimmäisessä kohdassa ilmaisulla "31 päivään joulukuuta 1980 asti". 2. Korvataan ilmaisu "Kolmen vuoden määräajan päätyttyä" 5 artiklan toisessa kohdassa ilmaisulla "Alkaen 1 päivästä tammikuuta 1981". 2 artikla Jäsenvaltioiden on toteutettava tämän direktiivin noudattamisen edellyttämät toimenpiteet 30 päivään heinäkuuta 1979 mennessä. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 24 päivänä heinäkuuta 1979. Neuvoston puolesta Puheenjohtaja M. O'KENNEDY (1) EYVL N:o L 262, 27.9.1976, s. 169
Neuvoston direktiivi 79/115/ETY, annettu 21 päivänä joulukuuta 1978, avomeriluotsien harjoittamasta alusten luotsauksesta Pohjanmerellä ja Englannin kanaalissa



Virallinen lehti nro L 033 , 08/02/1979 s. 0032 - 0032

Suomenk. erityispainos Alue 7 Nide 2 s. 0105

Kreikank. erityispainos: Luku 07 Nide 2 s. 0095

Ruotsink. erityispainos Alue 7 Nide 2 s. 0105

Espanjank. erityispainos: Luku 07 Nide 2 s. 0163

Portugalink. erityispainos: Luku 07 Nide 2 s. 0163



NEUVOSTON DIREKTIIVI, annettu 21 päivänä joulukuuta 1978, avomeriluotsien harjoittamasta alusten luotsauksesta Pohjanmerellä ja Englannin kanaalissa (79/115/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 84 artiklan 2 kohdan, sekä katsoo, että meriturvallisuuden vuoksi ja meren saastumisen estämiseksi on tarpeen varmistaa, että alukset, jotka haluavat käyttää luotsipalveluja Pohjanmerellä ja Englannin kanaalissa, voivat kutsua asianmukaisesti koulutettuja avomeriluotseja, sekä edistää tällaisten luotsien käyttöä jäsenvaltioiden lipun alla purjehtivissa aluksissa, ON ANTANUT TÄMÄN DIREKTIIVIN: 1 artikla 1. Pohjanmereen tai Englannin kanaaliin rajoittuvien jäsenvaltioiden on toteutettava kaikki tarpeelliset ja aiheelliset toimenpiteet sen varmistamiseksi, että Pohjanmerellä tai Englannin kanaalissa tapahtuvaa luotsausta varten avomeriluotsien palveluja käyttäville aluksille voidaan tarjota riittävän päteviä avomeriluotseja, joilla on jonkin jäsenvaltion toimivaltaisen viranomaisen antama todistus siitä, että tällaisella luotsilla on taito luotsata aluksia Pohjanmerellä ja Englannin kanaalissa. 2. Jäsenvaltioiden on toteutettava kaikki tarpeelliset ja aiheelliset toimenpiteet edistääkseen sitä, että niiden lippujen alla purjehtivat alukset käyttävät Pohjanmerellä ja Englannin kanaalissa vain avomeriluotseja, joilla on 1 kohdassa tarkoitet tu todistus tai vastaava muun Pohjanmeren rannikon valtion antama todistus, kun ne hakevat avomeriluotsien apua. 2 artikla Jäsenvaltioiden on komissiota kuultuaan saatettava voimaan tämän direktiivin noudattamisen edellyttämät lait, asetukset ja hallinnolliset määräykset viimeistään 1 päivänä tammikuuta 1980. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 21 päivänä joulukuuta 1978. Neuvoston puolesta Puheenjohtaja Otto Graf LAMBSDORFF
Neuvoston direktiivi 79/9/ETY, annettu 19 päivänä joulukuuta 1978, yhteisön toimenpiteistä nautakarjan luomistaudin, tuberkuloosin ja leukoosin hävittämiseksi annetun direktiivin 77/391/ETY muuttamisesta



Virallinen lehti nro L 006 , 10/01/1979 s. 0027 - 0027

Suomenk. erityispainos Alue 3 Nide 10 s. 0165

Kreikank. erityispainos: Luku 03 Nide 23 s. 0251

Ruotsink. erityispainos Alue 3 Nide 10 s. 0165



NEUVOSTON DIREKTIIVI, annettu 19 päivänä joulukuuta 1978, yhteisön toimenpiteistä nautakarjan luomistaudin, tuberkuloosin ja leukoosin hävittämiseksi annetun direktiivin 77/391/ETY muuttamisesta (79/9/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 ja 100 artiklan, ottaa huomioon komission ehdotuksen, ottaa huomioon edustajakokouksen lausunnon(1), sekä katsoo, että yhteisön toimenpiteistä nautakarjan luomistaudin, tuberkuloosin ja leukoosin hävittämiseksi 17 päivänä toukokuuta 1977 annetun neuvoston direktiivin 77/391/ETY(2) soveltamista koskevien kansallisten suunnitelmien osalta olisi säädettävä maksettavan teurastuspalkkion kaksinkertaistamisesta tietyillä Belgian alueilla, joilla näitä tauteja esiintyy erityisen runsaasti, ON ANTANUT TÄMÄN DIREKTIIVIN: 1 artikla Poiketen siitä, mitä direktiivin 77/391/ETY 7 artiklan 2 kohdassa säädetään, Euroopan maatalouden ohjaus- ja tukirahaston ohjausosasto voi maksaa Belgian kuningaskunnalle sen pyynnöstä luomistaudin hävittämistä varten summan, jonka suuruus on enintään 120 laskentayksikköä lehmästä ja enintään 60 laskentayksikköä muusta nautaeläimestä kuin lehmästä, jotka on teurastettu mainitun direktiivin 2 artiklassa tarkoitettujen toimenpiteiden yhteydessä. 2 artikla Tämä direktiivi on osoitettu kaikille jäsenvaltioille. Tehty Brysselissä 19 päivänä joulukuuta 1978. Neuvoston puolesta Puheenjohtaja J. ERTL (1) Lausunto on annettu 15 päivänä joulukuuta 1978. (2) EYVL N:o L 145, 13.6.1977, s. 44
Neuvoston direktiivi 79/1071/ETY, annettu 6 päivänä joulukuuta 1979, keskinäisestä avunannosta Euroopan maatalouden ohjaus- ja tukirahaston rahoitusjärjestelmään kuuluvista toimista aiheutuvien saatavien sekä maatalousmaksujen ja tullien perinnässä annetun direktiivin 76/308/ETY muuttamisesta



Virallinen lehti nro L 331 , 27/12/1979 s. 0010 - 0010

Suomenk. erityispainos Alue 2 Nide 2 s. 0158

Kreikank. erityispainos: Luku 02 Nide 8 s. 0035

Ruotsink. erityispainos Alue 2 Nide 2 s. 0158

Espanjank. erityispainos: Luku 02 Nide 6 s. 0120

Portugalink. erityispainos: Luku 02 Nide 6 s. 0120



NEUVOSTON DIREKTIIVI, annettu 6 päivänä joulukuuta 1979, keskinäisestä avunannosta Euroopan maatalouden ohjaus- ja tukirahaston rahoitusjärjestelmään kuuluvista toimista aiheutuvien saatavien sekä maatalousmaksujen ja tullien perinnässä annetun direktiivin 76/308/ETY muuttamisesta (79/1071/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 99 ja 100 artiklan, ottaa huomioon komission ehdotuksen, ottaa huomioon Euroopan parlamentin lausunnon(1), ottaa huomioon talous- ja sosiaalikomitean lausunnon(2), sekä katsoo, että nykyisessä vaiheessa jonkin jäsenvaltion viranomaisten laatimaan asiakirjaan perustuvaa arvonlisäveroon liittyvää saatavaa ei periaatteessa voida periä toisessa jäsenvaltiossa, arvonlisäveron perintää koskevat kansalliset säännökset muodostavat jo sen vuoksi, että niiden soveltamisala rajoittuu kansalliseen alueeseen, esteen yhteismarkkinoiden perustamiselle tai toiminnalle; tämän vuoksi on tarpeen antaa jäsenvaltioiden keskinäistä avunantoa perinnässä koskevia yhteisiä sääntöjä; sääntöjä on sovellettava myös saataviin liittyvien korkojen ja kulujen perintään, neuvosto on direktiivillä 76/308/ETY(3) antanut yhteisiä sääntöjä Euroopan maatalouden ohjaus- ja tukirahaston rahoitusjärjestelmään kuuluvista toimista aiheutuvien saatavien sekä maatalousmaksujen ja tullien perinnästä, ja samoja sääntöjä voidaan soveltaa verotusasioissa; sen vuoksi direktiivin 76/308/ETY soveltamisalan laajentaminen riittää, ON ANTANUT TÄMÄN DIREKTIIVIN: 1 artikla Muutetaan direktiivin 76/308/ETY otsikko seuraavasti: "Neuvoston direktiivi, annettu 15 päivänä maaliskuuta 1976, keskinäisestä avunannosta Euroopan maatalouden ohjaus- ja tukirahaston rahoitusjärjestelmään kuuluvista toimista aiheutuvien saatavien sekä maatalousmaksujen ja tullien perinnässä sekä arvonlisäverosta". 2 artikla Muutetaan direktiivin 76/308/ETY 2 artikla seuraavasti: a) d alakohdasta tulee e alakohta; b) lisätään c alakohdan jälkeen d alakohta seuraavasti: "d) arvonlisäveroon;". 3 artikla Jäsenvaltioiden on toteutettava tämän direktiivin noudattamisen edellyttämät toimenpiteet viimeistään 1 päivänä tammikuuta 1981. 4 artikla Tämä direktiivi on osoitettu kaikille jäsenvaltioille. Tehty Brysselissä 6 päivänä joulukuuta 1979. Neuvoston puolesta Puheenjohtaja L. PRETI (1) EYVL N:o C 57, 7.3.1977, s. 62 (2) EYVL N:o C 56, 7.3.1977, s. 79 (3) EYVL N:o L 73, 19.3.1976, s. 18
Oikaistaan neuvoston direktiivi 89/390/ETY, annettu 17 päivänä maaliskuuta 1980, arvopaperien viralliselle pörssilistalle ottamisen yhteydessä julkistettavan listalleottoesitteen laatimista, tarkastusta ja levittämistä koskevien vaatimusten yhteensovittamisesta (EYVL L 100, 17.4.1980)



Virallinen lehti nro L 112 , 21/04/2001 s. 0018 - 0018



Oikaistaan neuvoston direktiivi 89/390/ETY, annettu 17 päivänä maaliskuuta 1980, arvopaperien viralliselle pörssilistalle ottamisen yhteydessä julkistettavan listalleottoesitteen laatimista, tarkastusta ja levittämistä koskevien vaatimusten yhteensovittamisesta (Euroopan yhteisöjen virallinen lehti L 100, 17. huhtikuuta 1980) 10 artikla Oikaistaan: "Jos hakemus viralliselle listalle ottamisesta koskee joukkovelkakirjoja, joita hankkii ja käy kauppaa ..." seuraavasti: "Jos hakemus viralliselle listalle ottamisesta koskee joukkovelkakirjoja, joita lähes kaikkia niiden luonteen mukaisesti hankkii ja joilla käy kaupaa ..." 12 artikla, toinen luetelmakohta, neljäs rivi Oikaistaan: "... toimipaikoissa sekä niiden ..." seuraavasti: "... toimipaikoissa tai niiden ..."
Neuvoston direktiivi 80/52/ETY, annettu 20 päivänä joulukuuta 1979, siemenperunoiden pitämisestä kaupan annetun direktiivin 66/403/ETY muuttamisesta



Virallinen lehti nro L 018 , 24/01/1980 s. 0029 - 0029

Kreikank. erityispainos: Luku 03 Nide 27 s. 0197

Suomenk. erityispainos Alue 3 Nide 11 s. 0196

Ruotsink. erityispainos Alue 3 Nide 11 s. 0196



NEUVOSTON DIREKTIIVI, annettu 20 päivänä joulukuuta 1979, siemenperunoiden pitämisestä kaupan annetun direktiivin 66/403/ETY muuttamisesta (80/52/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 ja 100 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), sekä katsoo, että siemenperunoiden pitämisestä kaupan 14 päivänä kesäkuuta 1966 annetun neuvoston direktiivin 66/403/ETY() 15 artiklan mukaisesti, sellaisena kuin se on viimeksi muutettuna direktiivillä 79/967/ETY(), periaatteessa 1 päivästä heinäkuuta 1975 jäsenvaltiot eivät enää voi omalla vastuullaan todeta kolmansissa maissa suoritettujen tutkimusten ja tarkastusten vastaavuutta, kuitenkin yhteisön vastaavuustoteamukseen tähtäävän työn oltua vielä kesken jäsenvaltioille on myönnetty mahdollisuus pidentää jo tehtyjen vastaavuustoteamusten voimassaoloaikaa; käytännössä tätä pidentämistä on sovellettu ainoastaan Kanadaan, tämän pidentämisen käyttäminen on kasvinsuojelua koskevan järjestelmän alainen, mainitun järjestelmän mukaisesti Kanadasta peräisin olevia siemenperunoita voidaan nykyisin tuoda yhteisöön ainoastaan tiukoista edellytyksistä poiketen ja rajoitetun ajan, tämän vuoksi yhteisön vastaavuustoteamus Kanadan osalta on aiheeton, ja olisi kuitenkin pidennettävä jäsenvaltioiden tekemien vastaavuustoteamusten voimassaoloaikaa, mikä mahdollistaisi turvautumisen edellä tarkoitettuun rajoitettuun aikaan, ON ANTANUT TÄMÄN DIREKTIIVIN: 1 artikla Korvataan direktiivin 66/403/ETY 15 artiklan 2 a kohdassa säädetty päivämäärä "30 päivänä kesäkuuta 1979" päivämäärällä "31 päivänä maaliskuuta 1980", sanotun kuitenkaan rajoittamatta kasvien tai kasvituotteiden haitallisten organismien yhteisöön kulkeutumisen estämiseen liittyvistä suojatoimenpiteistä 21 päivänä joulukuuta 1976 annetun neuvoston direktiivin 77/93/ETY() soveltamista. 2 artikla Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä heinäkuuta 1979. Niiden on ilmoitettava tästä komissiolle viipymättä. 3 artikla Tämä direktiivi on osoitettu kaikille jäsenvaltioille. Tehty Brysselissä 20 päivänä joulukuuta 1979. Neuvoston puolesta Puheenjohtaja J. TUNNEY () EYVL N:o C 303, 4.12.1979, s. 6 () EYVL N:o C 4, 7.1.1980, s. 76 () EYVL N:o L 125, 11.7.1966, s. 2320/66 () EYVL N:o L 293, 20.11.1979, s. 16 () EYVL N:o L 26, 31.1.1977, s. 20
Komission direktiivi 80/590/ETY, annettu 9 päivänä kesäkuuta 1980, elintarvikkeiden kanssa kosketuksiin joutuviin tarvikkeisiin liitettävästä tunnuksesta



Virallinen lehti nro L 151 , 19/06/1980 s. 0021 - 0022

Suomenk. erityispainos Alue 13 Nide 10 s. 0203

Kreikank. erityispainos: Luku 13 Nide 9 s. 0125

Ruotsink. erityispainos Alue 13 Nide 10 s. 0203

Espanjank. erityispainos: Luku 13 Nide 11 s. 0024

Portugalink. erityispainos: Luku 13 Nide 11 s. 0024



KOMISSION DIREKTIIVI, annettu 9 päivänä kesäkuuta 1980, elintarvikkeiden kanssa kosketuksiin joutuviin tarvikkeisiin liitettävästä tunnuksesta (80/590/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon elintarvikkeiden kanssa kosketuksiin joutuvia tarvikkeita koskevan jäsenvaltioiden lainsäädännön lähentämisestä 23 päivänä marraskuuta 1976 annetun neuvoston direktiivin 76/893/ETY(1) ja erityisesti sen 7 artiklan 1 kohdan a alakohdan viimeisen luetelmakohdan, sekä katsoo, että direktiivin 76/893/ETY 7 artiklan 1 kohdan a alakohdan viimeisessä luetelmakohdassa säädetään tunnuksesta, joka voidaan liittää tarvikkeisiin ilmaisun "elintarvikekäyttöön" tai tietyn niiden käyttöön viittaavan merkinnän asemesta, tunnuksen olisi oltava helposti ymmärrettävä; lisäksi olisi oltava mahdollista jäljentää tunnus tarvikkeisiin tai muille materiaaleille parhaimmissa mahdollisissa teknisissä olosuhteissa, liitteessä esitetty tunnus on näiden vaatimusten mukainen, ja tässä direktiivissä säädetyt toimenpiteet ovat pysyvän elintarvikekomitean lausunnon mukaiset, ON ANTANUT TÄMÄN DIREKTIIVIN: 1 artikla Direktiivin 76/893/ETY 7 artiklan 1 kohdan a alakohdan viimeisessä luetelmakohdassa tarkoitettu tunnus esitetään oheisessa liitteessä. 2 artikla Jäsenvaltioiden on toteutettava tarvittavat toimenpiteet sen varmistamiseksi, että 1 artiklassa tarkoitetun tunnuksen käyttö hyväksytään 1 päivästä tammikuuta 1981 alkaen. 3 artikla Tämä direktiivi on osoitettu kaikille jäsenvaltioille. Tehty Brysselissä 9 päivänä kesäkuuta 1980. Komission puolesta Étienne DAVIGNON Komission jäsen (1) EYVL N:o L 340, 9.12.1976, s. 19 LIITE I >VIITTAUS KAAVIOON> >VIITTAUS KAAVIOON>
Yhdestoista neuvoston direktiivi 80/368/ETY, annettu 26 päivänä maaliskuuta 1980, jäsenvaltioiden liikevaihtoverolainsäädännön yhdenmukaistamisesta - Ranskan merentakaisten departementtien jättäminen direktiivin 77/388/ETY soveltamisalan ulkopuolelle



Virallinen lehti nro L 090 , 03/04/1980 s. 0041 - 0041

Suomenk. erityispainos Alue 1 Nide 2 s. 0003

Kreikank. erityispainos: Luku 09 Nide 1 s. 0120

Ruotsink. erityispainos Alue 1 Nide 2 s. 0003

Espanjank. erityispainos: Luku 09 Nide 1 s. 0125

Portugalink. erityispainos: Luku 09 Nide 1 s. 0125



YHDESTOISTA NEUVOSTON DIREKTIIVI, annettu 26 päivänä maaliskuuta 1980, jäsenvaltioiden liikevaihtoverolainsäädännön yhdenmukaistamisesta - Ranskan merentakaisten departementtien jättäminen direktiivin 77/388/ETY soveltamisalan ulkopuolelle (80/368/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 99 ja 100 artiklan, ottaa huomioon komission ehdotuksen, sekä katsoo, että perustamissopimuksen 227 artiklan 2 kohdan kolmannen alakohdan mukaan yhteisön toimielimet huolehtivat perustamissopimuksessa määrättyjä menettelyjä noudattaen siitä, että Ranskan merentakaisten departementtien taloudellinen ja sosiaalinen kehitys tehdään mahdolliseksi, yhteisön tuomioistuimen 10 päivänä lokakuuta 1978 asiassa N:o 148-77 antaman tuomion mukaisesti perustamissopimuksen määräyksiä ja johdetun oikeuden säännöksiä sovelletaan Ranskan merentakaisiin departementteihin, jolleivät yhteisön toimielimet ole päättäneet näiden alueiden taloudellisiin ja sosiaalisiin olosuhteisiin mukautetuista erityistoimenpiteistä, Ranskan merentakaisten departementtien maantieteellisen, taloudellisen ja sosiaalisen aseman vuoksi on suotavaa, että ne jätetään direktiivissä 77/388/ETY () säädetyn yhteisen arvonlisäverojärjestelmän soveltamisalan ulkopuolelle, ja tämän direktiivin täytäntöönpano ei edellytä muutoksia jäsenvaltioiden lainsäädäntöihin, ON ANTANUT TÄMÄN DIREKTIIVIN: 1 artikla Lisätään direktiivin 77/388/ETY 3 artiklan 2 kohtaan seuraava luetelmakohta: «- Ranskan tasavalta: merentakaiset departementit.» 2 artikla Tätä direktiiviä sovelletaan 1 päivästä tammikuuta 1979. 3 artikla Tämä direktiivi on osoitettu kaikille jäsenvaltioille. Tehty Brysselissä 26 päivänä maaliskuuta 1980. Neuvoston puolesta Puheenjohtaja G. MARCORA () EYVL N:o L 145, 13.6.1977, s. 1